http://www.loc.gov/mods/v3 http://www.loc.gov/standards/mods/v3/mods-3-2.xsd
Στο βιβλίο αυτό επιχειρείται μια σύντομη ανάλυση των τρόπων με τους οποίους αντιμετώπισαν την καταγραφή της πραγματικότητας διάφοροι σκηνοθέτες ντοκιμαντέρ. Σκοπός του βιβλίου δεν είναι μια ιστορική ανασκόπηση του ντοκιμαντέρ, αλλά η παρουσίαση του έργου δημιουργών οι οποίοι εισήγαγαν νέους κώδικες στην αποτύπωση του πραγματικού. Θα μπορούσαμε να διαχωρίσουμε τους κινηματογραφιστές που παρουσιάζονται στο βιβλίο σε δύο κατηγόριες: Σε αυτούς οι οποίοι επιθυμούν να διεισδύσουν στην πραγματικότητα μειώνοντας όσο το δυνατόν περισσότερο το υποκειμενικό στοιχείο, όπως ο Flaherty και η αμερικανική σχολή του cinema-verite, και σε εκείνους οι οποίοι επεμβαίνουν δραστικά στην πραγματικότητα δίνοντας στην υποκειμενική οπτική τον πρωτεύοντα ρόλο, όπως ο Vertov, ο Vigo και ο Rouch. Οι σκηνοθέτες της πρώτης κατηγορίας πιστεύουν ότι για να εκφράσουν την πραγματικότητα πρέπει να απορροφηθούν από αυτήν, ενώ οι δεύτεροι την αντιλαμβάνονται ως πέτρα την οποία πρέπει να σκάψουν και να σμιλέψουν. Εκτός από την ανάλυση του έργου σημαντικών σκηνοθετών, στο βιβλίο περιλαμβάνονται κείμενα που αφορούν τη χρήση του προφορικού σχολίου στο ντοκιμαντέρ, την ιστορία του εθνογραφικού κινηματογράφου και τον τρόπο αναπαράστασης της πραγματικότητας στις ταινίες μυθοπλασίας.
1. Η αρχή της συμμετοχικής παρατήρησης και η τεχνική της αναπαράστασης -- 2. Το οικείο ως ξένο, ο άνθρωπος με την κινηματογραφική μηχανή του Dziga Vertov -- 3. Σχετικά με τη Νίκαια του Jean Vigo -- 4. O John Grierson και το Βρετανικό κίνημα -- 5. Το αμερικάνικο και το γαλλικό cinema-verite της δεκαετίας του '60 -- 6. Τι είναι το εθνογραφικό ντοκιμαντέρ; Σύντομη ιστορική αναδρομή και απόπειρες ορισμού -- 7. Η κάμερα στα χέρια των κινηματογραφούμενων: οι ταινίες των Ινδιάνων Νάβαχο -- 8. Η ταινία της Trinh T. Minh-ha ανασύνθεση (reassemblage) και η τεχνική της απόδοσης στον εθνογραφικό κινηματογράφο -- 9. Μορφές λόγου στο ντοκιμαντέρ -- 10. Επίμετρο: η κατασκευή της πραγματικότητας απο τον κινηματογράφο μυθοπλασίας: η Ελλάδα ως άλλη στις ταινίες της δεκαετίας του '60.